Diyora Keldiyorova

Diyora Baxtiyorovna Keldiyorova (1998-jıl 13-iyul, Past Dargom rayonı, Samarqand wálayatı, Ózbekstan) - Ózbekstanlı dzyudoshı. 2024-jılı Franciyanıń Parij qalasında ótkerilgen jazǵı Olimpiada oyınlarında Dzyudo sport túrinde 52 kg salmaq kategoriyasında altın medal iyesi. 

 Jetiskenlikleri 
Diyora Keldiyorova 2013-jılı Qıtaydıń Nankin qalasında ótkerilgen jaslar arasındaǵı Aziya oyınlarında 44 kg ǵa shekemgi salmaq kategoriyasında qola medalın qolǵa kirgizgen. 2016-2018 jıllarda dzyudo boyınsha jaslar arasındaǵı Aziya chempionatında qola medalı iyesi bolǵanhttps://www.ijf.org/athlete/17378/results?results_rank_group=cont_champ&results_place=3.

2019-jıl BAÁ-niń Fujayra qalasında ótkerilgen dzyudo boyınsha Aziya chempionatında 52 kg ǵa shekemgi salmaq kategoriyasında turnir finalına deyin jetip kelgen. Finalda monǵoliyalı dzyudoshını jeńip, altın medaldı qolǵa kirgizgenhttps://web.archive.org/web/20210815121011/https://www.judoinside.com/event/14167/2019_Asian_Pacific_Championships_Fujairah/judo-resultshttps://web.archive.org/web/20210815131402/http://stv.uz/news/newsamar/10534-diera-keldierova-iz-samarkanda-zavoevala-zoloto.html. Sonday-aq, Italiyanıń Neapol qalasında ótkerilgen jazǵı Universiadada 52 kg salmaq kategoriyasında qola medalınıń iyesi bolǵanhttps://web.archive.org/web/20210815131403/https://www.universiade2019napoli.it/judo-2/. Qıtaydıń Uxan qalasında ótkerilgen dúnyajúzilik áskeriy oyınlarda qola medalın alıwǵa eristi.

Diyora Keldiyorova 2021-jılı Túrkiyanıń Antaliya qalasında dzyudo boyınsha turnir finalında ispaniyalı Estrella Lopesti jeńdi hám altın medaldıń iyesi boldıhttps://web.archive.org/web/20210815131402/https://uznews.uz/ru/article/30203/.

Qırǵızstannıń Bishkek qalasında dzyudo boyınsha ótkerilgen Aziya chempionatında 52 kg ǵa shekemgi salmaq kategoriyasında finalda koreyalı dzyudoshı Park Da-Solǵa jeńilip, gúmis medalınıń iyesine aylandıhttps://www.ijf.org/competition/2235. 2021-jılı iyulda Vengriyanıń Budapesht qalasında dzyudo boyınsha ótkerilgen Jáhán chempionatında Keldiyorova komandalıq chempionatta qola medalın qolǵa kirgizdi. Sonday-aq usı salmaq kategoriyasında qola ushın gúreste izrailli dzyudoshı Gefen Primoǵa 10:0 esabında jeńildihttps://web.archive.org/web/20211023195245/https://78884ca60822a34fb0e6-082b8fd5551e97bc65e327988b444396.ssl.cf3.rackcdn.com/up/2021/05/WJC_Hungary_2021_version_20_Ma-1621521232.pdf. Tokiodaǵı Jazǵı Olimpiada oyınlarında Keldiyorova birinshi raundta monǵoliyalı dzyudoshıdan jeńildihttps://web.archive.org/web/20210815131400/https://repost.uz/vsyo-ravno-gordimsya.

2023-jıl may ayında Qatar paytaxtında ótkerilgen Jáhán chempionatında 52 kg ǵa shekemgi salmaq kategoriyasında finalda yaponiyalı sportshı Uta Abege utılıp, gúmis medaldı alıwǵa eristi. 2024-jıl aprelde dzyudo boyınsha Aziya chempionatında Diyora Keldiyorova qola medalı ushın gúreste qubla koreyalı Yerin Jungdı jeńip, qola medalınıń iyesi boldı. 2024-jıl 20-may kúni Birlesken Arab Ámirliklerinde ótkerilgen olimpiada oyınları aldınan Jáhán chempionatında Diyora finalda italiyalı sportshı Odetta Giuffridaǵa utılıp, gúmis medalınıń iyesine aylandıhttps://www.gazeta.uz/ru/2024/05/20/judo/.

 Derekler 

Kategoriya:13-iyulda tuwılǵanlar
Kategoriya:Tiri shaxslar biografiyası
Kategoriya:Adamlar
Kategoriya:Sport